Document ID: 32004D0118

Kommissionens beslutning
af 28. januar 2004
om ændring af beslutning 95/233/EF, 96/482/EF og 2001/751/EF vedrørende import af levende fjerkræ og rugeæg samt levende strudsefugle og rugeæg, beslutning 94/85/EF, 94/984/EF og 2000/609/EF vedrørende import af fersk fjerkrækød, fersk strudsefuglekød samt kød af vildtlevende og opdrættet fjervildt, beslutning 2000/585/EF vedrørende import af kød af vildtlevende og opdrættet vildt og kaninkød og beslutning 97/222/EF vedrørende import af kødprodukter for så vidt angår visse tiltrædende lande
(meddelt under nummer K(2004) 125)
(EØS-relevant tekst)
(2004/118/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), særlig artikel 14, stk. 3, og artikel 21a, stk. 2,
under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(2), særlig artikel 21, stk. 1, artikel 23, stk. 1, og artikel 26, stk. 2,
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(3), særlig artikel 9, stk. 1, og artikel 11, stk. 1, litra a),
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der, for så vidt angår disse betingelser, ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(4), særlig artikel 10,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(5), særlig artikel 16, stk. 3,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum(6), særlig artikel 8, stk. 1 og 4, og
ud fra følgende betragtninger:
(1) I Kommissionens beslutning 95/233/EF(7) er der fastsat principielt gældende lister over tredjelande, hvorfra medlemsstaterne tillader indførsel af levende fjerkræ og rugeæg, herunder strudsefugle og strudseæg.
(2) I Kommissionens beslutning 96/482/EF(8) er der fastsat nærmere bestemmelser om import af levende fjerkræ og rugeæg samt om udstedelse af de relevante dyresundhedscertifikater.
(3) I Kommissionens beslutning 2001/751/EF(9) er der fastsat dyresundhedsmæssige betingelser og bestemmelser om udstedelse af sundhedscertifikat ved import af levende strudsefugle og rugeæg deraf fra tredjelande, herunder dyresundhedsforanstaltninger, der skal gælde efter importen, og der er fastsat en liste over de tredjelande, hvorfra sådan import kan tillades.
(4) Konsolideret dokumentation vedrørende fravær af fjerkræsygdomme, programmer til overvågning af fjerkræsygdomme, udformning af relevante beredskabsplaner for fjerkræsygdomme og udbredelse af EU-reglerne på veterinærområdet med hensyn til den generelle veterinærlovgivning og lovgivningen i fjerkræsektoren forud for tiltrædelsen af EU har godtgjort, at Estland, Letland, Litauen og Malta har tilstrækkeligt velstrukturerede og velorganiserede veterinærtjenester til kontrol af dyresundhedsstatus for levende fjerkræ og strudsefugle.
(5) Estland, Litauen og Malta bør derfor optages på listen over tredjelande, hvorfra det i princippet er tilladt at importere levende fjerkræ og rugeæg, herunder strudsefugle og strudseæg, jf. Kommissionens beslutning 95/233/EF.
(6) Kommissionens beslutning 96/482/EF og Kommissionens beslutning 2001/751/EF bør ligeledes ændres med henblik på at medtage Estland, Letland, Litauen og Malta.
(7) I Kommissionens beslutning 94/85/EF(10) er der fastsat en liste over tredjelande, hvorfra det er tilladt at importere fersk fjerkrækød.
(8) I Kommissionens beslutning 94/984/EF(11) er der fastsat dyresundhedsmæssige betingelser og bestemmelser om udstedelse af sundhedscertifikat ved import af fersk fjerkrækød fra visse tredjelande.
(9) I Kommissionens beslutning 2000/609/EF(12) er der fastsat dyre- og folkesundhedsbetingelser og bestemmelser om udstedelse af sundheds- og hygiejnecertifikat ved import af kød af opdrættede strudsefugle.
(10) Som følge af den forbedrede dyresundhedsstatus for fjerkræ i de tiltrædende lande bør Estland optages på listen over tredjelande, hvorfra det i princippet er tilladt at importere fersk fjerkrækød til EU, jf. Kommissionens beslutning 94/85/EF. Det vil således samtidig blive tilladt at importere kød af vildtlevende fjervildt fra Estland, jf. Kommissionens beslutning 94/86/EF(13).
(11) Estland, Letland og Malta bør ligeledes medtages i Kommissionens beslutning 94/984/EF vedrørende import af fersk fjerkrækød og i Kommissionens beslutning 2000/609/EF vedrørende import af levende strudsefugle og æg deraf.
(12) I Kommissionens beslutning 2000/585/EF(14) er der fastsat dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande. For at tage hensyn til den forbedrede dyresundhedsstatus i de tiltrædende lande bør Malta optages på listen over godkendte tredjelande, og de eksisterende lister over tredjelande og de særlige betingelser for import af kød af vildtlevende og opdrættet vildt og kaninkød til EU fra andre tiltrædende lande bør ligeledes ajourføres.
(13) I Kommissionens beslutning 97/222/EF(15) er der fastsat en liste over tredjelande og dele af tredjelande, hvorfra det er tilladt at importere kødprodukter.
(14) I visse tiltrædende lande er der fortsat en dyresundhedsrisiko som følge af klassisk svinepest i vildsvinepopulationer. For at såvel dette aspekt som den forbedrede dyresundhedsstatus i de tiltrædende lande kommer til udtryk, bør Kommissionens beslutning 97/222/EF ændres.
(15) Hvor det er relevant, bør visse landenavne, ISO-koder og definitioner af områdeopdelinger ajourføres.
(16) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I og II til beslutning 95/233/EF affattes som angivet i bilag I og II til nærværende beslutning.
Artikel 2
Bilag I til beslutning 96/482/EF affattes som angivet i bilag III til nærværende beslutning.
Artikel 3
Bilag I til beslutning 2001/751/EF affattes som angivet i bilag IV til nærværende beslutning.
Artikel 4
Bilaget til beslutning 94/85/EF affattes som angivet i bilag V til nærværende beslutning.
Artikel 5
Bilag I til beslutning 94/984/EF affattes som angivet i bilag VI til nærværende beslutning.
Artikel 6
Bilag I til beslutning 2000/609/EF affattes som angivet i bilag VII til nærværende beslutning.
Artikel 7
Bilag I til beslutning 2000/585/EF affattes som angivet i bilag VIII til nærværende beslutning.
Artikel 8
Bilag II til beslutning 2000/585/EF affattes som angivet i bilag IX til nærværende beslutning.
Artikel 9
Del I i bilaget til beslutning 97/222/EF affattes som angivet i bilag X til nærværende beslutning.
Artikel 10
Del II i bilaget til beslutning 97/222/EF affattes som angivet i bilag XI til nærværende beslutning.
Artikel 11
Denne beslutning anvendes den 14. februar 2004.
Artikel 12
Denne beslutning er rettet til medlemsstaterne.
Udfærdiget i Bruxelles, den 28. januar 2004.

Labels: 3
17
5
6